น้ำมันปิดพุ่งแรง/ดาวโจนส์,ทองคำร่วง
หุ้นดาวโจนส์ปิดลบ 94.42 จุด ด้านราคาน้ำมันพุ่ง 1.24 ดอลลาร์ ขณะที่ทองคำร่วง 9.50 ดอลลาร์
16 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,299.33 จุด ลดลง 94.42 จุด หรือ -0.27% ดัชนี เอสแอนด์พี 500 ปิดที่ 4,246.59 จุด ลดลง 8.56 จุด หรือ -0.20% ดัชนี แนสแดค ปิดที่ 14,072.86 จุด ลดลง 101.29 จุด หรือ -0.71%ดัชนีดาวโจนส์ตลาดหุ้นนิวยอร์กปิดลบเมื่อวันที่ 15 มิ.ย. เนื่องจากนักลงทุนผิดหวังที่ยอดค้าปลีกของสหรัฐลดลงมากกว่าที่นักวิเคราะห์คาดการณ์ไว้ นอกจากนี้ การพุ่งขึ้นของตัวเลขเงินเฟ้อยังสร้างความวิตกกังวลให้กับนักลงทุนที่กำลังรอดูผลการประชุมของธนาคารกลางสหรัฐ (เฟด) ในวันนี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม เพิ่มขึ้น 1.24 ดอลลาร์ ปิดที่ 72.12 ดอลลาร์ต่อบาร์เรล ด้านเบรนต์ทะเลเหนือลอนดอนงวดส่งมอบเดือนสิงหาคม เพิ่มขึ้น 1.13 ดอลลาร์ ปิดที่ 73.99 ดอลลาร์ต่อบาร์เรลสัญญาน้ำมันดิบเวสต์เท็กซัส ตลาดนิวยอร์กปิดพุ่งขึ้นได้แรงหนุนจากความหวังที่ว่า กิจกรรมทางเศรษฐกิจและความต้องการใช้น้ำมันจะฟื้นตัวขึ้นหลังจากที่หลายประเทศมีความคืบหน้าในการฉีดวัคซีนป้องกันโรคโควิด-19 ขณะที่นักลงทุนจับตารายงานสต็อกน้ำมันดิบของสหรัฐในวันนี้ ซึ่งผลสำรวจของนักวิเคราะห์ระบุว่าสต็อกน้ำมันดิบของสหรัฐมีแนวโน้มลดลงกว่า 4 ล้านบาร์เรลในสัปดาห์ที่ผ่านมาราคาทองคำตลาดโคเม็กซ์งวดส่งมอบเดือนสิงหาคม ลดลง 9.50 ดอลลาร์ ปิดที่ 1,856.40 ดอลลาร์ต่อออนซ์ ปิดร่วงลงติดต่อกันเป็นวันที่ 3 จากการพุ่งขึ้นของอัตราผลตอบแทนพันธบัตรสหรัฐยังคงเป็นปัจจัยที่สร้างแรงกดดันต่อตลาด นอกจากนี้ นักลงทุนยังระมัดระวังการซื้อขายก่อนที่จะรู้ผลการประชุมของธนาคารกลางสหรัฐ (เฟด) ในวันนี้ตามเวลาสหรัฐ